  Анжелика Тихонова корреспондент Удмуртиысь суй-пыдзыя сӧсыр луись но ляб адӟись спортсменъёс 12-15 куарусёнэ Нидерландыысь Эммен карын шоссе вылын велоспортъя дуннелэн чемпионатаз пырисько. Со сярысь Россиысь паралимпи комитетлэн пресс-службаез ивортэ. Россилэн командаяз 14 суй-пыдзыя сӧсыр луись спортсменъёс но ляб адӟисьёслэн 4 велотандэмзы пыризы.  Соос пӧлын шаерысьтымы Сергей Пудов, Арслан Гильмутдинов но Жанна Гринёва (пилотэз Ирина Фролова) Голландие ӵошатсконъёсы кужмо составен потӥськом. Командаямы суй-пыдзыя сӧсыр луись 14 спортсменъёс пыризы. Соос пӧлын ӧжытэзтэк ваньмыз кылемаз дуннелэн чемпионатаз призёр луэмъёс вань, озьы ик вормисез Арслан Гильмутдинов но. Озьы ик командаямы таӵе ӵошатсконъёсы нырысьсэ потӥсьёс но вань Екатерина Мухоторова, Россиысь суй-пыдзыя сӧсыр луись велосипедистъёслэн люкам командазылэн огез валтӥсез тренерезТуэ чемпионатэ 50-лэсь ятыр кунъёсысь 450-лэсь трос спортсменъёс пыриськозы. Ӵошатсконъёслэн программаязы кык амал пыртэмын – группаен ӵошатскон но нимаз ворттылон, озьы ик хендбайкеръёс пӧлын эстафета. Тегъёс: Спорт сӧсыръёс велоспорт СергейПудов АрсланГильмутдинов  